LĒMUMA PROJEKTS

2024.gada \_\_.martā Lēmums Nr. \_\_\_\_

**Par grozījumu Daugavpils valstspilsētas pašvaldības domes 2022.gada 24.novembra lēmumā Nr.792 „Par ieguldījumu sabiedrības ar ierobežotu atbildību „Daugavpils zobārstniecības poliklīnika” pamatkapitālā”**

Pamatojoties uz Pašvaldību likuma 10.panta pirmās daļas 21.punktu, Publiskas personas kapitāla daļu un kapitālsabiedrību pārvaldības likuma 63.panta pirmās daļas 1.punktu, Komerclikuma 151.panta pirmo daļu,

ņemot vērā SIA „Daugavpils zobārstniecības poliklīnika” 2024.gada 9.janvāra vēstuli Nr.01-4.2/2 un 2024.gada 27.februāra vēstuli Nr.01-4.2/10,

ņemot vērā Daugavpils valstspilsētas pašvaldības domes Pilsētas saimniecības un attīstības komitejas 2024.gada \_\_.\_\_\_\_\_\_\_\_\_ sēdes atzinumu un Finanšu komitejas 2024.gada \_\_.\_\_\_\_\_\_\_\_\_ sēdes atzinumu,

**Daugavpils valstspilsētas pašvaldības dome nolemj:**

Izdarīt grozījumu Daugavpils valstspilsētas pašvaldības domes 2022.gada 24.novembra lēmumā Nr.792 „Par ieguldījumu sabiedrības ar ierobežotu atbildību „Daugavpils zobārstniecības poliklīnika” pamatkapitālā” un izteikt lēmuma 1.punktu šādā redakcijā:

„1. Veikt ieguldījumu sabiedrības ar ierobežotu atbildību „Daugavpils zobārstniecības poliklīnika” (vienotais reģistrācijas Nr.41503007355, juridiskā adrese: Lāčplēša iela 12, Daugavpils) pamatkapitālā 363 000 EUR (trīs simti sešdesmit trīs tūkstoši *euro* 00 centi) apmērā, lai nodrošinātu bērnu zobārstu pakalpojumu pieejamību Daugavpilī ilgtermiņā:

1.1. 2020.gadā - 31 169 EUR,

1.2. 2021.gadā – 86 238 EUR,

1.3. 2022.gadā – 44 238 EUR,

1.4. 2023.gadā – 34 855 EUR,

1.5. 2024.gadā – 72 000 EUR,

1.6. 2025.gadā – 52 500 EUR,

1.7. 2026.gadā – 30 000 EUR,

1.8. 2027.gadā – 12 000 EUR.”.

Daugavpils valstspilsētas pašvaldības domes priekšsēdētājs A.Elksniņš